**Հաղորդակցության մասնագետ**

|  |  |
| --- | --- |
| Կազմակերպություն | ՀՀ հաշվեքննիչ պալատ |
| Վայր | Երևան, Հայաստան |
| Տևողություն | Անժամկետ (6 ամիս փորձաշրջանով) |
| Դրույքը | Լրիվ աշխատաժամանակով |
| Դիմումների վերջնաժամկետ | Դեկտեմբերի 20, 2023թ․ |

**ԱՇԽԱՏԱՆՔԻ ՆԿԱՐԱԳԻՐ**

ՀՀ ՀՊ-ն փնտրում է հաղորդակցության մասնագետի՝ իրեն վերապահված լիազորությունների շրջանակում իրականացնելու ՀՊ-ի իրավական ակտերով և ռազմավարական ծրագրերի շրջանակներով սահմանված արտաքին և ներքին հաղորդակցությանը առնչվող գործառույթներ։

Այս աշխատանքը հաղորդակցության մասնագետը պետք է իրականացնի ՀՊ-ի նախագահի անմիջական ենթակայության ներքո՝ համագործակցելով հիմնական մասնագիտական կառուցվածքային ստորաբաժանումների հետ։ Այս աշխատանքը պահանջում է բծախնդիր մոտեցում ռազմավարություններին, ինչը պահանջում է իրավական շրջանակների և ռազմավարական նպատակների խորը ըմբռնում: Ընտրված թեկնածուն վճռորոշ դեր կունենա Հաշվեքննիչ պալատի ներքին և արտաքին հաղորդակցությունը ձևավորելու հարցում։

**ԱՇԽԱՏԱՆՔԱՅԻՆ ՊԱՐՏԱԿԱՆՈՒԹՅՈՒՆՆԵՐ**

* մասնակցել ՀՊ-ի հաղորդակցության ռազմավարության և դրա իրականացման միջոցառումների և գործողությունների պլանի մշակման աշխատանքներին, ինչպես նաև, իր լիազորությունների շրջանակներում, ապահովել դրանց իրականացումը և ռազմավարության հետագա արդիականացման շարունակականությունը,
* ապահովել «Հաշվեքննիչ պալատի մասին» ՀՀ օրենքով սահմանված հրապարակայնության միջոցառումների պատշաճ իրականացումը,
* համակարգել և իրականացնել ՀՊ պաշտոնական կայքում և այլ սոցիալական հարթակներում տեղեկատվության հրապարակման հետ կապված աշխատանքները՝ ապահովելով տեղեկատվության ներկայացման համար սահմանված պարբերականությունը, պատշաճ ժամկետներում թարմացումը և առցանց բովանդակության մատչելիությունը,
* ապահովել ՀՊ-ի հաղորդակցությունը շահագրգիռ կողմերի հետ,
* Ժամանակակից տեխնոլոգիական լուծումների օգնությամբ իրականացնել շարունակական մշտադիտարկում ՀՊ-ին առնչվող՝ ԶԼՄ-ներում տեղ գտած նյութերի վերաբերյալ՝ պարբերաբար ներկայացնելով հաշվետվություններ, վերլուծություններ և, անհրաժեշտության դեպքում, ապահովելով ՀՊ համարժեք միջոցառումների կազմակերպման աշխատանքները,
* Մշակել ՀՊ նախագահի, անդամների և այլ պաշտոնատար անձանց մասնակցությամբ ԶԼՄ ներկայացուցիչների հետ աշխատանքային հանդիպումների , պաշտոնական և աշխատանքային այլ միջոցառումների համար անհրաժեշտ հաղորդակցության նյութերը,
* իրավասությունների շրջանակներում պատրաստել մամուլի հաղորդագրություններ, պարզաբանումներ, հայտարարություններ, ապահովել դրանց տարածումը, ինչպես նաև ՀՊ գործունեության հանրային իրազեկման վերաբերյալ ներկայացնել առաջարկություններ և ապահովել դրանց կատարումը.
* իրականացնել ՀՊ նախագահի հանձնարարությամբ հիմնական գործառույթներին առնչվող այլ պարտականություններ։

**ՈՐԱԿԱՎՈՐՄԱՆ ՊԱՀԱՆՋՆԵՐ**

* Բարձրագույն կրթություն մարքեթինգի, հասարակայնության հետ կապերի, հաղորդակցության կամ այլ հարակից ոլորտում,
* Առնվազն 3 տարվա մասնագիտական փորձ համանման պաշտոնում (ՀՀ-ում գործող դոնոր միջազգային կազմակերպություններում աշխատանքային փորձը կդիտվի որպես առավելություն),
* Հայերեն, անգլերեն և ռուսերեն լեզուների վարժ իմացություն (լեզվի տիրապետման միջազգայնորեն ընդունված տեստերի արդյունքները, ինչպես նաև լրացուցիչ օտար լեզուների իմացությունը կդիտվեն՝ որպես առավելություն),
* Microsoft Office փաթեթի (Word, Excel, PowerPoint) իմացություն և սոցիալական ցանցերի հետ աշխատանքի վերաբերյալ գիտելիքներ (այլ տեղեկատվական համակարգերին տիրապետելը կդիտվի՝ որպես առավելություն),
* Հայերեն, ռուսերեն և անգլերեն լեզուների բանավոր և գրավոր հաղորդկացման հմտություններ,
* Տեսանելիության, հաղորդակցության հայեցակարգերի, գործիքների և մեթոդների իմացություն,
* ՀՀ պետական ֆինանսների կառավարման համակարգի վերաբերյալ գիտելիքներ,
* Հաղորդակցման, բանակցային, կազմակերպչական և թիմային աշխատանքի հմտություններ,
* Սահմանված վերջնաժամկետները պահպանելու, սթրեսային իրավիճակներում վարվելակերպի կայունությունը պահպանելու կարողություն,
* Հանձնարարականները կատարելիս ստեղծագործական մոտեցման, նախաձեռնողականության դրսևորում,
* Էթիկայի և բարեվարքության չափանիշներին ու սկզբունքներին համապատասխան աշխատելաոճ։

**ԴԻՄԵԼՈՒ ԳՈՐԾԸՆԹԱՑ**

Վերոնշյալ պահանջներին համապատասխանող անձինք կարող են ուղարկել ինքնակենսագրական (CV) secretariat@armsai.am էլ. հասցեին՝ նամակի թեմա դաշտում նշելով հաստիքի անվանումը («Հաղորդակցության մասնագետ»):

Միայն որակավորման պահանջներին բավարարող մասնակիցների կարճ ցանկից ընտրված մասնակիցները կհրավիրվեն թեստավորման փուլին։ Թեստավորման փուլը հաղթահարած մասնակիցները կհրավիրվեն հարցազրույցի փուլին։